Μετά από ένα άκρως επεισοδιακό παιχνίδι στου Ρέντη, το ντου των χούλιγκαν του Ολυμπιακού άφησε απολογισμό 3 τραυματίες οπαδούς της Μπάγερν Μονάχου κι ακόμη έναν σεκιούριτι.

Η επίθεση κουκουλοφόρων στου Ρέντη κατά τη διάρκεια του αγώνα των ομάδων Νέων του Ολυμπιακού και της Μπάγερν Μονάχου και οι εικόνες ντροπής που θα κάνουν το γύρο του κόσμου, άφησε πίσω της και 4 τραυματίες, οι τρεις Γερμανοί οπαδοί κι ένας σεκιούριτι. Όπως φαίνεται και στις σχετικές φωτογραφίες, οι οπαδοί της Μπάγερν που δέχθηκαν τις ροπαλιές των χούλιγκανς βρίσκονται μέσα στα αίματα από τα χτυπήματα, ενώ αξίζει να σημειωθεί ότι στο προπονητικό κέντρο των «ερυθρόλευκων» βρέθηκαν 80 άτομα με μηχανάκια επιχειρώντας να πάρουν τα γερμανικά πανό.